钦定古今图书集成/明伦汇编/官常典/第736卷 > 哈三帖木儿 林帖木儿 娄鬼里
## 钦定古今图书集成/明伦汇编/官常典/第736卷 > 哈三帖木儿 林帖木儿 娄鬼里

按《逊国正气纪》：“骑将哈三帖木儿者，胡人也，性猛而
忠，号敢战，隶火耳灰麾下。从平安于淝河安，斩燕将
王真，引骑兵三千驻北岸高城。燕王恃帝禁，以数十
骑当之，诸将相顾错愕，耳灰持矛直刺王前，相距不
数步，燕将童信引弓中其马，马踣，遂生禽耳灰。三帖
木儿持槊突来救耳灰，信复射之，人马俱仆，并生禽”
之，三帖木儿不屈死耳。《灰亡》林帖木儿、娄鬼里皆胡
骑指挥，戅直而勇。涡河之战，被甲先登，横击颇胜，既
马蹶，被禽，死之。